
Ministru kabineta rīkojums Nr. 986
Rīgā 2021. gada 21. decembrī (prot. Nr. 81 72. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 2 627 363  euro apmērā, lai segtu izdevumus, kas radušies laikposmā no 2021. gada 1. jūlija līdz 2021. gada 31. oktobrim saistībā ar pievienotās vērtības nodokļa likmes pieaugumu iegādātajām medicīniskajām ierīcēm un precēm, tai skaitā:
· 1.1. Nacionālajam veselības dienestam – 2 517 216 euro apmērā;
· 1.2. Neatliekamās medicīniskās palīdzības dienestam – 32 284 euro apmērā;
· 1.3. Valsts tiesu medicīnas ekspertīzes centram – 768 euro apmērā;
· 1.4. Valsts asinsdonoru centram – 77 095 euro apmērā.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

